History of 116 year old Jewish Bakery Nahoum and Sons Private Limited Confectioners - Anandabazar\nনাহুমের সুগন্ধে বুঁদ বর্ষশেষ\nদোকানের বয়স ১১৬। নিউমার্কেটের টুকরো পরিসরে জেরুসালেমের ইহুদি ইতিহাস আর কলকাতার কসমোপলিটান স্বাদ-সংস্কৃতি মিলেমিশে একাকার। কেক-কুকি-পাই-পুডিংয়ে শীতের মহানগরী নতুন বছরের অপেক্ষায়।\nশেষ আপডেট: ২৯ ডিসেম্বর, ২০১৮, ২১:১২:১৩\nতিনশো বছরের কলকাতার দিকে তাকিয়ে আছে তিন হাজারি নগর— বৃদ্ধ জেরুসালেম। তবে ষোলো বছরের এক কিশোরের চোখেই দেখছে সে। কলকাতাকে এখনও চর্মচক্ষে দেখা হয়ে ওঠেনি, তবে তার ঠাকুরদা আইজ়্যাক, কিংবা বাবা অ্যাডামের মুখে কম তো শোনেনি সে এই শহরের গাথা। এখনও পর্যন্ত ইজ়রায়েল বা ব্রিটেনে জীবন কাটলেও ছবি-ভিডিয়োতে আর ঠাকুরদার মুখে নাহুম-নিউ মার্কেটের গল্প শুনে শুনে ছেলেটা অপেক্ষা করছে, কবে সে নিজে আসবে এখানে। শিগগিরই ইজ়রায়েলি নিয়ম মেনে তিন বছরের জন্য বাধ্যতামূলক সামরিক বাহিনীতে যোগ দেওয়ার কথা তার। তার আগে হয়তো আগামী বছরেই ‘নাহুম’-এর আগামীর মুখ প্রথম বার কলকাতায় পা ফেলবে।\nনাতি জোশুয়া নাহুমের কথা বলার সময়ে স্নেহ ঝরছিল ঠাকুরদা আইজ়্যাক নাহুমের গলায়। ‘‘আমার ছেলে ব্যস্ত ডেন্টিস্ট। মনে হয় নাতিটাই এক দিন আসবে, ‘নাহুম’-এর হাল ধরবে।’’ ডিসেম্বর-শেষের এক দুপুরে নিউমার্কেটের ছ’কুড়ি ছুঁই-ছুঁই কেক-বিপণিতে বসে কথা বলছিলেন তিনি। মেহগনি কাঠের আসবাব, কাচের বারকোশ বা কেক-ম্যাক্রুন-মার্জিপ্যানের সুঘ্রাণেই কলকাতার কয়েক জন্মের চিহ্ন। দিন কয়েক আগে সেই কেক-কারখানার পরিচ্ছন্নতা নিয়ে খানিক নাক কুঁচকেছেন পুর কর্তৃপক্ষ। তবু বচ্ছরকার পার্বণে বরাবরের মতো সেই সুরভিতে বুঁদ বাঙালি।\nকলকাতার শীতের আদ্যক্ষর বোধহয় ‘ন’! তা নলেনগুড়, নকুড় বা সকালের মাংসের সুরুয়া নিহারি হতে পারে। আর অবশ্যই নাহুম! নকুড়ের সন্দেশ হাত দিয়ে মেখে পাক দেওয়ার মতোই, নাহুমের কেকের ডিম-ময়দা-মাখনের গোলাতেও কারখানার শ্রমিকদের আঙুলের জাদু। বছরভর বিস্কুট, হাতে-গরম এগ চপ, মাছের পুর-ভরা পাটিসাপটা ভাজা প্যান্ত্রাস শীতে একটু কম মিলবে। ম্যাক্রুন, ব্রাউনি, সুগন্ধী মার্জিপ্যান-ফাজ ছাড়া এখন নাহুম মাতাচ্ছে কেক। প্লেন কেক মাদিরা, হানি লাইট প্লাম কেক ছাড়াও রাজকীয় স্পেশাল ফ্রুট কেক এবং প্লাম পুডিং। ব্র্যান্ডি ছড়িয়ে গরম করলেই এই পুডিংয়ে নীল আগুন জ্বলে উঠবে।\nইহুদি ইতিহাস আর আজকের ভারতের বহুত্বের সংরাগ মিশে রয়েছে এই স্বাদে। হাজারিবাগ, আজ়মগড়ের হিন্দু-মুসলিম কারিগরদের হাতযশ, কলকাত্তাইয়া ঘটি-বাঙাল ম্যানেজারদের দক্ষ নজরদারি থেকে ইহুদি কর্ণধারের সূদূরদর্শিতা একাকার ‘নাহুম’-এর শরীরে। দোকানের জন্মসাল ১৯০২। নিউ মার্কেটের ফ্লাওয়ার রেঞ্জের পাশে কার্ডের দোকানের দিকটাতেও গোড়ার ক’বছর কেটেছে। কলকাতার এই কোণটুকু ইতিহাসে পড়া ব্যাবিলনের সম্রাট নেবুচাডনেজ়ারের গল্প শোনায়। তিনি জেরুসালেম আক্রমণ করার সময়েই আইজ়্যাক নাহুমের পূর্বপুরুষেরা পিতৃভূমি থেকে উৎখাত হয়েছিলেন। কয়েক হাজার বছর পুরনো, ইতিহাস-লোকগাথায় মেশা সেই অধ্যায়ই এক দিক দিয়ে শীতের কলকাতার মুকুটে কমলহিরে বসানোর রাস্তা খুলে দিয়েছিল।\n৮৩ বছরের আইজ়্যাক অবশ্য সরস ভঙ্গিতে বলবেন, ‘‘আমার এখন সবে ৪৫ বছর চলছে। বাকিটা জীবনের ট্যাক্স যোগ করুন!’’ হার্টফোর্ড লেনের বাড়ি থেকে লাঠি ঠুকঠুকিয়ে নাহুমে আসার সময়ে ডিসেম্বরের কলকাতায় বৃদ্ধের গায়ে সযত্নে মোটা কোট চাপিয়ে দেন তাঁর ছায়াসঙ্গী, হাজারিবাগের মহম্মদ সাদ্দিম। সাহেবের সহচরবৃত্তি ছাড়া কয়েক প্রজন্ম ধরে ইহুদি মালিকের কারখানাতে ওতপ্রোত জড়িয়ে তিনি।\nজিশুর জন্মেরও আগে ইজ়রায়েলছাড়া জেরুসালেমের পরিবারটির অভিযাত্রা গড়পড়তা ‘সেফার্দিক ইহুদি’দের মতোই। পনেরো শতকের আগে স্পেন মুলুকে আস্তানা গাড়তেও পারেন তাঁরা, তবে দেড়শো বছর আগে তরুণ ইজ়রায়েল নাহুম কলকাতায় পদার্পণের আগে তাঁদের ঠিকানা ছিল পশ্চিম এশিয়ার বাগদাদে। আজকের বৌবাজার পাড়ায় মেরেডিথ স্ট্রিটে মিস্টার নাহুমের প্রথম ঠিকানা। কেক-কুকিপটু ‘বক্সওয়ালা’ ইজ়রায়েল সাহেব প্রৌঢ় বয়সে নিউমার্কেটে দোকান খোলেন। আইজ়্যাকের ঠাকুরদা তিনি। ইজ়রায়েলপুত্র এলিয়াস নাহুমের আমলেও বাড়ির বড়রা নিজেদের মধ্যে আরবি জবানি ধরে রেখেছিলেন। নাহুমের শোকেসেও পশ্চিম এশিয়ার চিজ় সামোসা, বাকলাভা, ডেট বাবা, ইহুদিদের ‘সাবাথ ডে’র পথ্যি তিলখচিত খাল্লা ব্রেড। কিন্তু আইজ়্যাকরা পাঁচ ভাই, পাঁচ বোন ব্রিটিশ উপনিবেশের আদব-কায়দাতেই বড় হয়েছেন। আবার এ দেশ স্বাধীন হতে-হতে ইজ়রায়েলে হারানো শিক়ড় খোঁজার পর্বও শুরু তাঁদের হাতেই। তবু নাহুমের শরীর জুড়ে অচ্ছেদ্য কলকাতার সিলমোহর।\nলা মার্টিনিয়ার, সেন্ট জ়েভিয়ার্সের ছাত্র আইজ়্যাকের যৌবনকাল থেকে গোটা চাকরিজীবন কেটেছে বিলেতের সিএ ফার্মে। তখন নাহুম জুড়ে তাঁর তিন দাদা ডেভিড, নর্ম্যান, সলমনদের রমরমা। ব্রিটিশ বৌ, ছেলেমেয়ে নিয়ে কদাচিৎ কলকাতায় আসতেন আইজ্যাক। দাদারা তিন জনেই অকৃতদার। নর্ম্যানকে ইজ়রায়েলে সমাধিস্থ করা হয়েছিল, সলমন ও ডেভিড কলকাতার নারকেলডাঙার ইহুদি সমাধিক্ষেত্রে শায়িত।\nনর্ম্যানের সঙ্গে নাকি খাতির ছিল সুচিত্রা সেনের। ম্যাক্রুন বিস্কুট ভালবাসতেন বাঙালির স্বপ্নসুন্দরী। বিধান রায়ের বাড়িতেও তা নিয়মিত যেত। আইজ়্যাক সগর্বে বলেন, ষাটের দশকে বিশপ অব ক্যান্টারবেরি জিওফ্রি ফিশার কলকাতায় সরকারি আপ্যায়নে নাহুমের রিচ প্লাম কেক খেয়ে ঢালাও শংসাপত্র দিয়েছিলেন। অমন কেক নাকি জীবনেও খাননি!\nউষা উত্থুপ থেকে অঞ্জন দত্ত বা ডেরেক ও’ব্রায়েন, কিংবা দুনিয়া চষে বেড়ানো কলকাতার দেশান্তরী বাঙালি— সকলেই একবাক্যে যে শুকনো খটখটে আখরোট ব্রাউনির বশ্যতা স্বীকার করেন, তা নাহুমে চালু হয়েছিল আশির দশক নাগাদ। ব্রাউনি, ব্ল্যাক ফরেস্টের মতো আইটেম সাবেক কেক-বিস্কুটের দোকানে চালু করার ভাবনাটা নাকি সলমনের মস্তিষ্কপ্রসূত। তাঁর সেই সাধের সৃষ্টি হাজারিবাগের মহম্মদ জাহিদ, সামসের হায়দারদের হাতেই পোষ মানা। মাত্র ৪০ টাকায় এ জিনিস খাইয়ে কলকাতার গেরস্ত বাঙালিকে ব্রাউনির ব্যাপারে নাকউঁচু করে তোলার দোষ স্বচ্ছন্দে নাহুমের ঘাড়ে চাপানো যেতে পারে।\nবিশ্বায়ন-উত্তর বাঙালি জানে, নাহুমের পিৎজ়া কখনওই খাঁটি ইতালীয় পিৎজ়ার ধারেকাছে নয়। কিন্তু নাহুম না-থাকলে পিৎজা বস্তুটি খায় না মাথায় দেয়, সেটাই বা কলকাতায় বসে কী ভাবে জানত বাঙালি! তারকা হোটেল বা পার্ক স্ট্রিটের রেস্তোরাঁ যাঁদের কাছে অধরা, অ্যাপল পাই যখন সহজেই নেট ঘেঁটে শিখে ফেলা যেত না, তখন নাহুমের সৌজন্যে মধ্যবিত্তের হাতের মুঠোয় এসেছিল ‘মিন্সড পাই টার্ট’। গর্ভে রাম-স্নাত মাখো-মাখো কিসমিস-আপেলকুচির পুর, এই টার্টকে নিউমার্কেটে আদর করে ‘বিলিতি রসগোল্লা’ বলে ডাকা হয়। চিনি-কাজুবাদামের মিশেলে ডিমের সাদা বেক করা ম্যাক্রুনের কথা তো আগেই বলেছি। আশির দশকের ছেলেবেলায় সেই ফুলো ফুলো বিস্কুটের চাকতিতে জ্বলজ্বল করত একটা চেরির টুপি। এ কালে সেই চেরি গরহাজির! এক যুগ আগে তা নিয়ে গভীর দুঃখিত হয়েছিলাম। নাহুমের সদাব্যস্ত ম্যানেজার জগদীশ হালদার তখন সান্ত্বনা দিয়েছিলেন, ‘‘আহা, ওটা চেরি নয়! রং করা করমচা!’’\nবছরশেষের ভিড়-ঠেলাঠেলির মধ্যে নাহুমে ঢুকলে অবশ্য ছেলেবেলার চেরির জন্য শোকের ফুরসত মিলবে না। ঠাসা ভিড় গাদাগাদিতে নিউমার্কেটের প্রশস্ততম এই দোকানঘর নিতান্তই পুঁচকে মনে হয়। খানিক ‘নার্ভাস’ দেখায় আইজ়্যাক সাহেবকে। বড়দা ডেভিড ২০১৩ সালে গত হওয়ার পরে হার্টফোর্ড লেনের পৈতৃক বাড়িটায় নাহুমরা এখন বছরভর থাকেন না। কিন্তু শীতের এই সময়টায় কয়েক মাস আইজ়্যাককে কলকাতায় আসতেই হয়। নইলে জগদীশবাবুদের হাতে দায়িত্ব সঁপে অন্য সময়ে নাহুম চলে রিমোট কন্ট্রোলেই। নাহুমদের ব্যবসার দর্শন অবশ্য বরাবরই এক। আইজ়্যাকের কথায়, ‘‘তা হল, রুপোর দামে সোনার জিনিস বেচা!’’ নানা কিসিমের স্বাদের আভাসে বিশ্বায়নের জানলা খুলেছে নাহুম।\nকলকাতার পাকাপাকি বাসিন্দা ডেভিড গত হওয়ার পরে এক সময়ে প্রশ্নচিহ্ন উঁকি দিয়েছিল নাহুমের ভবিষ্যৎ নিয়ে। পরের পাঁচ বছরে সেই সংশয় দূর হয়েছে। হবু মালিকের গোকুল থুড়ি জেরুসালেমে বড় হওয়ার কাহিনি এখন ঘুরপাক খায় নিউমার্কেটের বাতাসে। আইজ়্যাকরা দিব্যি আছেন ইজ়রায়েলে। ছেলে ডাক্তার, বৌমা জেরুসালেমে পুরপ্রশাসনের সঙ্গে যুক্ত ব্যস্ত রাজনীতিবিদ। আইজ়্যাক বলেন, ‘‘আমার বাপ-ঠাকুরদা, দাদারা কলকাতার মাটির নীচে শুয়ে। মনের অর্ধেকটা এখানেই পড়ে থাকে!’’\nকলকাতায় এলে গুটিকয়েক পুরনো বন্ধু, তাঁদের ছেলেপুলের সান্নিধ্যেও শান্তি পান আইজ়্যাক। শহরে ক্রমশ তলানিতে ঠেকা ইহুদি-সমাজ এখন জনা কুড়িতে ঠেকেছে। চার দশক কেটে গিয়েছে, ইহুদিদের নতুন প্রজন্ম জন্মায়নি এ শহরে। কিন্তু নিজের নাতি জোশুয়ার কথা বলতে বলতে ঠাকুরদার স্বরে উত্তেজনার ছোঁয়াচ। ‘‘কে বলতে পারে, নতুন করে আবার ইহুদিদের পুনরুত্থান দেখবে না এ শহর!’’ চিরকালের নাহুমকে ঘিরেই ফের ডানা মেলছে কলকাতার কসমোপলিটান-গরিমা, রামধনু-রঙা মানুষের স্বপ্ন।\nTAGS : Nahoum and Sons Private Limited Confectioners Cake Jewish Bakery


PHONEKY - Valentine অ্যান্ড্রয়েড লাইভ ওয়ালপেপার\nজন্য অনুসন্ধানের ফলাফল: "Valentine"\nডাউনলোড Romantic Valentine 2013, valentine live wall, Valentine's Day Countdown, Valentine Countdown, Valentine Love Letter Lwp, Valentine Fireworks, My Bloody Valentine Lwp, Teddy Valentine, Valentine, Love at Night, Valentines, aniPet Halloween L. WallPaper, Lovu Panda Lite, Yang The Cat, Big Love & Heart Photo Frames, KF Hearts, Love, Love Valentines Day hd, Red Sparkle Hearts Live, Couting Hearts, Galaxy S5 Hearts Live Wallpapers বিনামূল্যে জন্য!\nআপনার অ্যানড্রয়েড মোবাইল থেকে Galaxy S5 Hearts অ্যাপ্লিকেশনটি ডাউনলোড করুন - বিনামূল্যে জন্য সেরা Android লাইভ ওয়ালপেপার এক! আপনি অবশ্যই তার চিত্তাকর্ষক বৈশিষ্ট্য ভোগ করবে। PHONEKY এ অ্যান্ড্রয়েড লাইভ ওয়ালপেপার স্টোর এ, আপনি কোনও অ্যান্ড্রয়েড ফোন বা ট্যাবলেটের জন্য সরাসরি ওয়ালপেপার ডাউনলোড করতে পারেন। এই লাইভ ওয়ালপেপারের চমৎকার এবং সুন্দর চেহারা আপনাকে একটি খুব দীর্ঘ সময়ের জন্য captivated রাখা হবে। PHONEKY এ, আপনি অনেকগুলি লাইভ ওয়ালপেপার এবং বিভিন্ন ধরণের থিম গুলো পাবেন, বিমূর্ত এবং প্রেমের থেকে চলচ্চিত্র এবং প্রযুক্তি এবং Android লাইভ ওয়ালপেপার। আপনার অ্যান্ড্রয়েড মোবাইল ফোন, ট্যাবলেট বা কম্পিউটারে লাইভ ওয়ালপেপার ডাউনলোড করুন। শীর্ষ 10 শ্রেষ্ঠ লাইভ ওয়ালপেপার দেখতে, জনপ্রিয়তা দ্বারা শুধু সাজানোর লাইভ ওয়ালপেপার।


tmc mp abhishek banerjee tweets on governor| মুখ্যমন্ত্রী মমতা বন্দ্যোপাধ্যায়ের চিঠির প্রাপ্তি স্বীকার করে পাল্টা চিঠি দিয়েছেন রাজ্যপাল জগদীপ ধনখড়৷ | kolkata - News18 Bangla, Today's Latest Bengali News\nরাজ্যপালকে বাংলায় চিঠি লিখতে বললেন অভিষেক, রাজ্যপাল বললেন, 'ভালো পরামর্শ'\nঅভিষেক বন্দ্যোপাধ্যায় ও জগদীপ ধনখড়\nঅভিষেক লিখলেন, 'আপনি পশ্চিমবঙ্গের মাননীয় রাজ্যপাল৷ আশ্চর্যজনক ভাবে আপনার চিঠির লেটার হেডে ইংরেজি ও হিন্দি ভাষায় লেখা৷ বাংলায় একটি শব্দও নেই৷'\nLast Updated: December 16, 2019, 11:44 PM IST\n#কলকাতা: মুখ্যমন্ত্রী মমতা বন্দ্যোপাধ্যায়ের চিঠির প্রাপ্তি স্বীকার করে পাল্টা চিঠি দিয়েছেন রাজ্যপাল জগদীপ ধনখড়৷ ট্যুইটারে সেই চিঠি ট্যুইটও করেন রাজ্যপাল৷ চিঠিতে রাজ্যপাল জানিয়েছেন, মুখ্যমন্ত্রীর অবস্থানে তিনি ব্যথিত৷ লিখেছেন, 'আপনার অবস্থানে আমি ব্যথিত৷ আপনার অবস্থান যন্ত্রণাদায়ক ৷ আপনার কথা ও ঘটনায় ফারাক ৷ মন দিয়ে সত্যতা যাচাই করুন ৷ এটা আমার সাংবিধানিক অবস্থান৷'\nIn case u need help with the Bengali translation kindly use (রাজ্যপাল, পশ্চিমবঙ্গ ) https://t.co/sDsS96gunX\nরাজভবন থেকে পাঠানো রাজ্যপালের চিঠিটি পুরোটাই ইংরেজিতে লেখা৷ লেটার হেডে হিন্দিতে লেখা, 'রাজ্যপাল, পশ্চিমবঙ্গ৷' এরপর পুরো চিঠিটিই ইংরেজিতে৷ সেই চিঠির কথা উল্লেখ করে এ বার রাজ্যপালকে পাল্টা ট্যুইট করলেন তৃণমূল সাংসদ অভিষেক বন্দ্যোপাধ্যায়৷ অভিষেক লিখলেন, 'আপনি পশ্চিমবঙ্গের মাননীয় রাজ্যপাল৷ আশ্চর্যজনক ভাবে আপনার চিঠির লেটার হেডে ইংরেজি ও হিন্দি ভাষায় লেখা৷ বাংলায় একটি শব্দও নেই৷ আপনার যদি বাংলা অনুবাদ প্রয়োজন হয়, দয়া করে (রাজ্যপাল, পশ্চিমবঙ্গ ) লিখুন৷' তত্‍ক্ষণাত্ পাল্টা ট্যুইটে রাজ্যপাল অভিষেককে জবাব দেন, 'খুব ভালো পরামর্শ৷ দ্রুত এই পরামর্শ কার্যকর করা হবে৷ যদিও ইতিমধ্যেই আমি নিমন্ত্রণপত্র-সহ অন্যান্য যোগাযোগের ক্ষেত্রে বাংলা ব্যবহার করা শুরু করেছি৷ আপনাকে লেখা আমার চিঠিতে বাংলাই থাকবে৷ ধন্যবাদ৷'\nA good well meaning thoughtful suggestion. Would be implemented with speed though I have already put this in place for other communications like invites etc. My letter to you will bear this out. Thanks. https://t.co/0Ge4fqPW9B — Jagdeep Dhankhar (@jdhankhar1) December 16, 2019\nমুখ্যসচিব ও ডিজি সাড়া না দেওয়ায় এ দিন মুখ্যমন্ত্রী মমতা বন্দ্যোপাধ্যায়কেই আমন্ত্রণ জানান রাজ্যপাল। আইনশৃঙ্খলা নিয়ে আলোচনার জন্য মঙ্গলবার মুখ্যমন্ত্রীকে রাজভবনে আহ্বান জানান জগদীপ ধনখড়। শান্তিশৃঙ্খলা ভঙ্গে ইন্ধন না দিয়ে সাংবিধানিক দায়িত্ব মেনে সরকারকে সাহায্য করা উচিত। চিঠিতে জবাব দেন মুখ্যমন্ত্রী মমতা বন্দ্যোপাধ্যায় । তিনি লেখেন, 'রাজ্য সরকার এবং সরকারি আধিকারিকদের সমালোচনা করে যে ভাবে আপনি ঘনঘন টুইট করেছেন এবং সাংবাদমাধ্যমকে জানিয়েছেন তা বেদনার। আপনি জেনে নিঃসন্দেহে খুশি হবেন দেশ জুড়ে যা চলছে তার মধ্যে রাজ্যে শান্তি বজায় রাখাই এখন রাজ্য প্রশাসনের প্রধান লক্ষ্য। শান্তিশৃঙ্খলা ভঙ্গে ইন্ধন না দিয়ে সাংবিধানিক দায়িত্ব মেনে সরকারকে সাহায্য করা উচিত।'\nসোমবার সকাল থেকেই ট্যুইট। আলোচনার কেন্দ্রবিন্দুতে রাজ্যপাল। বিকেলের ট্যুইটে জানা গেল, রাজ্যপাল ডেকেছেন মুখ্যমন্ত্রীকে। 'ট্যুইটে জগদীপ ধনখড় লিখেছেন, পরিস্থিতির গুরুত্ব বুঝে মুখ্যমন্ত্রী মমতা বন্দ্যোপাধ্যায়কে মঙ্গলবার রাজভবনে ডেকেছি। মুখ্যমন্ত্রী তাঁর সময় মত আসুন। মুখ্যমন্ত্রীর থেকে রাজ্যের পরিস্থিতি নিয়ে খোঁজখবর নেব। মুখ্যসচিব ও ডিজিপির থেকে কোনও সাড়া মেলেনি। এটা দুর্ভাগ্যের এবং তাঁদের থেকে অপ্রত্যাশিত ৷'\nরাজভবন থেকে এরপরের ট্যুইটে বলা হয়, বিভিন্ন সূত্র মারফত তারা জানতে পেরেছে, মুখ্যমন্ত্রী নাকি রাজ্যপালকে চিঠিতে জবাব দিয়েছেন। সন্ধের দিকে, নবান্নে সূত্রে জানানো হয়, মমতা বন্দ্যোপাধ্যায় রাজ্যপালকে চিঠি দিয়েছেন। পাল্টা ট্যুইট করে রাজ্যপাল জানান, তিনি কোনও চিঠি পাননি ৷ যদিও পরে প্রাপ্তি স্বীকার করে পাল্টা জবাবি চিঠিও লেখেন রাজ্যপাল ৷\nFirst published: December 16, 2019, 11:44 PM IST\n#Abhishek Banerjee#Governor Jagdeep Dhankhar


শেষ পর্যন্ত চ্যালেঞ্জটা নিয়েই ফেললেন মিথিলা!\nJanuary 13, 2022 Naimmullah News 0\nরাফিয়াত রশিদ মিথিলা। একজন পেশাদার উন্নয়নকর্মী হিসাবে কর্মজীবন শুরু করলেও শোবিজে অঙ্গনে\nরয়েছে তার বিচরণ। অ’ভিনয়েও সমানভাবে কুড়িয়েছেন সুনাম। বাংলাদেশের একজন জনপ্রিয় কণ্ঠশিল্পী, গীতিকার, সুরকার, অ’ভিনেত্রী এবং\nমডেল তিনি। শিক্ষাজীবন শেষে তিনি ব্র্যাকে একজন গবেষক হিসাবে যোগদান করেন। এরপর তিনি আ’মেরিকায় গিয়ে\nমিনিয়াপোলিস পাবলিক স্কুল ডিসট্রিক্টে কাজ করেন। এক বছর সেখানে থাকার পর তিনি বাংলাদেশে ফিরে এসে স্কলাস্টিকায় হাই স্কুলে\nকাজ শুরু করেন। তিনি নর্দান বিশ্ববিদ্যালয়ে লেকচারার হিসেবেও কর্ম’রত ছিলেন। অ’ভিনয়েও সমানভাবে কুড়িয়েছেন সুনাম। ২০০৬ সালের দিকে সঙ্গীতশিল্পী তাহসানের সঙ্গে\nবিয়ে হয় মিথিলার। বিয়ের পরে উভয়ে যৌথভাবে বের করেছেন একাধিক গানের এ্যালবাম। ২০১৩ সালে এই দম্পতির ঘর\nআলো করে আসে একমাত্র কন্যাসন্তান আই’রা। কিন্তু হঠাৎ গণ্ডগোল। এক নিমেষের ঝড়ে সব স্বপ্ন ভেঙে ছারখার। ২০১৭ সালের জুলাইয়ে তাদের বিবাহ বিচ্ছেদ ঘটে। পরে ২০১৯ সালের ৬ ডিসেম্বর ভা’রতের অন্যতম জনপ্রিয় চলচ্চিত্র নির্মাতা সৃজিত মুখার্জিকে বিয়ে করেন মিথিলা।\nএদিকে তাহসানও তার নিজের মতো করে সময় কা’টাচ্ছেন। নতুন করে ভাবছেন! এরিমাঝে আবার করো’নার হানা। আর এই ভাই’রাস সংক্রমণের কারণে যতটা সম্ভব মানুষ এখন ঘরে থাকার চেষ্টা করছেন। জীবিকার প্রয়োজন ছাড়া ঘর থেকে বের হচ্ছেন না অনেকেই।\nএরই মধ্যে তানভীর তারেক তার ফেসবুক ও ইউটিউব চ্যানেলে ‘জীবন যেখানে যেমন’ নামে এক আড্ডার আয়োজন করেছেন। শোবিজ অঙ্গনসহ সমাজের নানা পেশার গুণী মানুষদের নিয়ে এই অনুষ্ঠান সাজানো হয়েছে। তানভীর তারেকের গ্রন্থনা ও সঞ্চালনায় আড্ডায় সম্প্রতি অ’তিথি হিসেবে উপস্থিত ছিলেন রাফিয়াথ রশীদ মিথিলা।\nএরপর সোমবার (২৭ জুলাই) নিজের ইনস্টাগ্রামে একটি ছবি প্রকাশ করেন মিথিলা। যার ক্যাপশনে তিনি লিখেছেন, চ্যালেঞ্জটা নিয়েই ফেললাম। এরপর থেকেই শুরু হয় নতুন গুঞ্জন। চ্যালেঞ্জটা আসলে কী’? অনেকেই উত্তরটা মেলাতে চাচ্ছেন।\nরাজধানীয় একটি হাসপাতালে কন্যা সন্তানের জন্ম দেন তিশা, মেয়ের নাম রাখা হয়েছে ইলহাম নুসরাত ফারুকী\nএখন কোথায় আছেন পর্দা কাঁপানো সেই কাবিলা


অসম দিন-রাতের রোজা\n২৪ মে ২০১৮, ২২:২৬\nআপডেট: ২৪ মে ২০১৮, ২২:২৯\nবিকেল সাতটা বাজে! সূর্য তখন পশ্চিম আকাশের কার্নিশে মাত্রই হেলেছে! শুনতে খুব অদ্ভুত লাগলেও জার্মানিসহ মেরুর দেশগুলোতে এটাই হচ্ছে হরহামেশাই আরও অবাস্তব মনে হয় যখন দেখি ঘড়িতে আটটা বাজে অথচ সূর্য তখনো পশ্চিম আকাশে হেলছে কিন্তু ঘাড় ধরিয়ে ও সূর্য ব্যাটাকে ডুবানো যাচ্ছে না৷ যদিও জার্মান ব্যাকরণ মতে সূর্য ব্যাটা নয় বেটি (স্ত্রী লিঙ্গ)৷ এ জন্যই হয়তো সূর্যের তাপ কম কিন্তু সৌন্দর্য বেশি৷ বাংলাদেশে থাকতে দিন-রাত্রির অসম ব্যবধানের ব্যাপারটা আপাত-অবাস্তব মনে হলেও বর্তমানে এসব অস্বাভাবিকতা স্বাভাবিক হয়ে গেছে৷\nআমরা বাংলাদেশিরা রাত নেমে পৃথিবীটা অন্ধকার হলেই মনে করি ঘুমানোর উত্তম পরিবেশ৷ যদিও এখন ভিন্ন জগতের অদ্ভুত সব নিয়মকানুন মেনে চলতে হয়৷ রাতের জন্য নির্ধারিত সময়ে দিনের আলো দেখতে দেখতে ঘুমাতে যেতে হয়৷ রাতের ঘুটঘুটে অন্ধকারের অপেক্ষা করলে আর ঘুমানোর সময় পাওয়া যাবে না!\nআমরা যারা মেরুর কাছাকাছি দেশগুলোতে থাকি, তাদের প্রতিনিয়ত প্রকৃতির অস্বাভাবিক পরিস্থিতির মুখোমুখি হতে হয়৷ বছরের পরিক্রমায় কখনো এমন হয় যে দিনের দেখা নেই৷ সকাল-বিকেল বলে কিছুই নেই৷ সবই প্রায় রাত৷ আবার কখনো সন্ধ্যা-রাত বলে কিছু নেই৷ সবই প্রায় ঝকঝকে দিন৷\nআমার শহরে এখন সন্ধ্যা নামছে নয়টায়৷ মাত্রই বসন্ত চলছে৷ গ্রীষ্ম কাল দ্বারপ্রান্তে৷ বছরের পরিক্রমায় দিনের পরিধি এখনো বাড়ন্ত৷ বাড়তে বাড়তে মাস দু-একের মধ্যে সন্ধ্যা নামবে ১০টা থেকে ১১টার মধ্যে৷ দিনের আলো ফুটবে মাত্র দুইটা (রাত) বাজলেই৷ এমন অস্বাভাবিক দিনগুলোতে বিছানায় ঘুমোতে যেতেও সমস্যায় পড়তে হয় ৷ কারণ আমরা বাঙালিরা ঘুটঘুটে কালো রাত না নামলে রাতের ঘুমকে স্বাভাবিক ঘুম মনে করি না৷ দিনের দৈর্ঘ্য যখন বাড়ন্ত ঠিক সে সময়েই পবিত্র রমজান মাসের আগমন৷ একটি অস্বাভাবিক দিন-রাত্রির দৈর্ঘ্যের ব্যবধানে প্রতিটা রোজা রাখা যেখানে সত্যি ই চ্যালেঞ্জের ব্যাপার৷\nদিন গড়িয়ে সন্ধ্যা নয়টা বাজতেই মোবাইল ফোনে মাগরিবের আজান বেজে উঠল৷ মসজিদের পাশেই বাসা৷ হেঁটে যেতে পাঁচ থেকে সাত মিনিট সময় লাগে৷ বাংলাদেশে এমন ব্যবধানে মসজিদ থাকলে নির্ঘাত প্রতি ওয়াক্তের আজান মসজিদ থেকেই শুনতে পেতাম৷ এই শহরে মসজিদ একটাই৷ সৌভাগ্যক্রমে এটি আমার বাসার পাশেই৷ দূরদূরান্ত থেকে মুসলিম এখানে আসে নামাজ পড়তে৷ একটি বাসা ভাড়া নিয়ে সেই বাসাটি মসজিদে রূপান্তর করা হয়েছে৷ বিভিন্ন দেশের মানুষ কাঁধে কাঁধ মিলিয়ে নামাজে দাঁড়াই৷ বাংলাদেশে মসজিদের নামাজে এত বৈচিত্র্যপূর্ণ মানুষ দেখা যায় না৷ এখানে আমরা প্রকাশ্যে আজান শুনতে পাই না৷ জার্মানিতে প্রকাশ্যে আজানের অনুমতি নেই৷ অনেকটা দুধের স্বাদ ঘোলে মেটানোর মতোই মোবাইলে আজান শুনে দেশে থাকার একটা তৃপ্তি নিতে হয়৷ নামাজের সময় জানতে ও মোবাইল ফোনের অ্যাপের ওপরেই ভরসা করতে হয়৷\nছোট-বড় ঘুম দিয়ে ভোররাতে উঠে সাহ্‌রি খেতে আমরা পারি না৷ একবারেই সাহ্‌রি খেয়ে ঘুমাতে যেতে হয়৷ ভোর রাত বলতে দুইটা থেকে আড়াইটা৷ তিনটায় মোটামুটি ভোর৷ চারটায় সকাল৷ যান্ত্রিক জীবনের ব্যস্ততায় আমাদের অত রাত জাগা সম্ভব হয় না৷ কারণ ভোরবেলাতে অফিস থাকে৷ খুব ভোরে উঠতে হয়৷ যান্ত্রিক জীবন আমাদের৷ এখানে মানুষের আবেগ-অনুভূতি দিয়ে কিছুই চলে না৷ সবাই যান্ত্রিক৷ এমনিতেই জার্মানদের আমরা ‘মানুষ রোবট’ বলি৷\nযান্ত্রিকতার সঙ্গে খাপ খাওয়াতে তাই দ্রুত সাহ্‌রি করে শুতে যেতে হয়৷ এর ফলাফল ও সুখকর নয়৷ রাত ১২টা থেকে সন্ধ্যা নয়টা৷ রোজার দিনে কর্মদিবসগুলোয় মোটামুটি একুশ ঘণ্টা পানাহার থেকে বিরত থাকতে হয়৷ ক্রমান্বয়ে ব্যবধান আরও বাড়ছে৷ এমনিতে দীর্ঘ সময় পানাহার বিরত দিয়ে থাকতে আমার খুব একটা সমস্যা হয় না৷ যদিও দীর্ঘদিনের মাইগ্রেনের সমস্যাটা পীড়া দেয়৷ বিকেল আটটা নাগাদ কপালের কোনো এক পাশে চোখের কোটরসহ চিনচিন করা ব্যথা জানান দেয় সারা দিন অভুক্ত আছি৷ তবুও কষ্ট নিয়েও সংযমের মাসে সংযত থাকার প্রাণপণ চেষ্টা আমাদের৷\nমাহবুব মানিক, গবেষক, মার্সেবুর্গ ইউনিভার্সিটি অব অ্যাপ্লাইড সায়েন্স, হালে, জার্মানি\nতথ্য সুরক্ষা আইন সংরক্ষণের ব্যবস্থা দরকার\nজৈব প্লাস্টিক ব্যাগ প্রচলন ও প্রয়োজনীয় পরিকল্পনা